
# Задача 2 – Звездички в куб

Даден е **куб** с размер **n** \* **n** \* **n**, съдържащ **малки** **латински букви**, представен като **n** слоя от **квадратни матрици** с размер **n** \* **n**. На фигурата **вдясно** е визуализиран примерен куб, разделен на слоеве (всяка буква е с различен цвят).

Напишете програма, която изчислява **колко броя 3D звездички от 7 клетки** (център, ляво, дясно, отпред, отзад, отгоре, отдолу) с **еднакви букви** в тях има в куба.

Формата на **3D звездичките** е показана на фигурата **вляво**. Позволено е една и съща буква да влиза в няколко различни звездички.

## Вход

* Входът се чете от конзолата във формат като в примерите по-долу.
* Първият ред съдържа цяло число **n** – размерът на куба.
* На следващите **n** реда са дадени слоевете на куба, дадени като **n** **квадратни матрици**, разделени с “**|**”.
* **Клетките** от всеки ред в матриците са разделени една от друга с **интервал**.

## Изход

* На **първия ред** на конзолата отпечатайте **общия брой 3D звездички** в куба.
* На следващите няколко реда отпечатайте за **всяка буква** от куба по азбучен ред **броя 3D звездички** с тази буква във формат “letter -> count”. Пропуснете буквите, с които няма 3D звездички в куба.

## Ограничения

* Размерът на куба **n** е цяло число в диапазона **[1…75]**.
* Всички **клетки** в куба съдържат **малки латински букви** в диапазона **[‘a’…‘z’]**.
* Позволено време: **200 ms**. Позволена памет: **16 MB**.

## Примерен вход и изход

|  |  |
| --- | --- |
| **Input** | **Output** |
| 5  a a a a a | a p a a a | a a a a a | a p a a a | p p p p p  a p a a a | p p p a a | a p a a a | p p p a a | p p p p p  a a a a a | a p x x a | a p a a a | p p p z a | p p p p p  a a x x a | a x x x x | a a x x a | a p z z z | p p p z p  a a a a a | a a x x a | a a a a a | a a a z a | p p p p p | 6  a -> 1  p -> 3  x -> 2 |
| 3  x x x | x a x | x x x  x a x | a a a | x a x  x x x | x a x | x x x | 1  a -> 1 |
| 2  a a | a a  a a | a a | 0 |